**Pozvánka do výberového konania**

[**Elektronický zabezpečovací systém do novej AB TpA**](https://mhth-obstaravanie.4me.com/requests/45209224)

# Úvod

V mene MH Teplárenského holdingu, a.s. si Vás dovoľujeme požiadať o spracovanie a zaslanie cenovej ponuky do výberového konania na „[Elektronický zabezpečovací systém do novej AB TpA](https://mhth-obstaravanie.4me.com/requests/45209224) – závod MHTH Zvolen.“

# Predmet výberového konania

Systém ochrany objektov elektronickým zabezpečovacím systémom v priestoroch novej administratívnej budovy TpA.

Vzhľadom k hospodárskemu významu, dôležitosti ochrany majetku MH Teplárenský holding a.s., legislatívnych požiadaviek a s prihliadnutím na potencionálne riziká vzniku inej, ako priamej majetkovej ujmy, vznikla nutná potreba na zlepšenie, modernizáciu a zmenu ochrany majetku prostredníctvom elektronického zabezpečovacieho systému a iných vhodných technických riešení.

Popise celého riešenia tvorí prílohu č. 3 – projektová dokumentácia.

EZS bude ďalej obsahovať východiskovú revíziu - odbornú prehliadku a odbornú skúšku elektrického zariadenia. Súčasťou dodávky diela bude aj projekt skutočného vyhotovenia v elektronickej a tlačenej forme, sprievodná dokumentácia, zaškolenie obsluhy.

# Platnosť ponuky

Ponuky zostávajú platné počas lehoty viazanosti ponúk do 01. 07. 2024.

# Termín dodania

* 1. Termín realizácie od **vystavenia objednávky - okamžite**.

# Náklady na ponuku

Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

# Harmonogram súťaže

Výberové konanie je vyhlasované prostredníctvom internetového portálu Proebiz v module Zapečatené ponuky.

Kolá Názov kola Začiatok Koniec

1. kolo: Vstupné kolo 24.04.2024 10:00:00 30.04.2024 10:00:00

2. kolo: Obhliadka :nieje povinná. V prípade potreby je možné sa dohodnúť sa na tel. čísle u p. Ing. Bystrianska Anna +421 907 700 443.

Obhliadky sú možné 25 a 26.04.2024.

3. kolo: Kontrolné kolo 30.04.2024 10:00:00 03.05.2024 10:00:00

4. kolo: Aukčné kolo 03.05.2024 o 10,00 hod.

- informácia o ďalšom postupe.

# Požiadavky na obsah ponuky účastníka

Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku **do 30.04.2024 10:00:00.**

* Súhlas s obsahom „Čestné vyhlásenie účastníka MHTH.docx, ktoré tvorí prílohu č. 1 tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
* Účastník predloží licenciu na prevádzkovanie technickej služby v zmysle zákona NR SR č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov.
* Účastník predloží čestné vyhlásenie, že predloží do ponuky na taký typ EZS, ktorý má na Slovensku prípadne v Českej republike zabezpečený záručný a pozáručný servis. Účastník uvedie aj servisnú spoločnosť.
* Účastník predloží servisné výkony, ktoré treba vykonávať bez cenovej ponuky.
* Zoznam referencií o realizácii rovnakého, alebo obdobného predmetu zákazky, potvrdzujúci skutočnosť, že účastník v rokoch 2022, 2023 zabezpečoval opravy:

Každá z predložených referencií bude v hodnote min. 10 tis. za jednu zákazku a bude obsahovať:

* obchodné meno a sídlo odberateľa,
* obchodné meno a sídlo dodávateľa - účastníka,
* stručný opis predmetu zmluvy,
* celkový finančný objem v € bez DPH,
* rok realizácie
* meno, priezvisko a telefónne číslo kontaktnej oprávnenej osoby odberateľa, u ktorej je možné si tieto údaje overiť.
* Podrobný kalkulačný list - cenová ponuka, ktorá tvorí prílohu č. 4.

# Základné požiadavky (zmluvné dojednania)

Na objednávku. Fakturácia po odovzdaní s dobou splatnosti min. 30 dní od doručenia faktúry do MH Teplárenský holding a.s.

Bez zálohových platieb a kaucie. Všeobecné obchodné podmienky tvoria prílohu č. 2 pozvánky.

# Variantné riešenie

Neumožňuje sa predložiť variantné riešenie.

# Cena

* 1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách

v znení neskorších predpisov.

* 1. Ceny v ponukách účastníkov musia byť uvedené v **eurách bez DPH.**
  2. Cena musí zahŕňať všetky náklady spojené s predmetom zákazky.
  3. Účastník uvedie celkovú cenu za predmet obstarávania.

# Kritérium na vyhodnotenie ponúk pre príslušnú časť predmetu zákazky

* 1. Na základe predložených cenových ponúk obstarávateľ zostaví poradie účastníkov, pričom kritériom je **najnižšia cena.**

# Spôsob vyhodnotenia ponúk pre príslušnú časť predmetu zákazky



# Komisia zostaví poradie úspešnosti ponúk zostupne na základe kritéria na vyhodnotenie ponúk. Na prvom mieste sa umiestni ponuka účastníka, ktorý uvedie v ponuke najnižšiu celkovú cenu za posudok.

# Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené. Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 12.1.

# Poskytnutie doplňujúcich informácií

Doplňujúce informácie budú účastníkom poskytnuté na požiadanie, a to cez Proebiz. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 29.04.2024 – 09,00 hod.

# Ponuka

Ponuka účastník musí byť doručená elektronicky. Účastník predkladá ponuku elektronicky v module „Zapečatené ponuky“ na <https://mhth.proebiz.com> v PDF formáte.

*Účastník uvedie vstupnú cenu.*

*Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov, ak má pochybnosti o pravosti, resp. úplnosti dokladov a dokumentov predložených účastníkom.*

# Kontaktné osoby

Ivana Koubová – strategický nákupca MH Teplárenský holding, a.s.

Tel. +421 918 709 724

e-mail: [ivana.koubova@mhth.sk](mailto:ivana.koubova@mhth.sk)

Účastník/ dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

# Záverečné ustanovenia

Táto výzva do výberového konania nie je súčasťou výberu dodávateľa podľa zákona o verejnom obstarávaní.

MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.

Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.

V prípade otázok sa môžete obrátiť na uvedené kontakty.

# Prílohy

Príloha č.1 Čestné vyhlásenie

Príloha č. 2 Všeobecné obchodné podmienky

Príloha č. 3 Projektová dokumentácia

Príloha č. 4 Kalkulačný list